**ДОГОВОР**

**№ ............................/................... г.**

Днес, ...................... г. в гр. РУСЕ, между:

Община Русе с адрес: град Русе, пл. Свобода 6, БУЛСТАТ: 000530632, представлявана от Пламен Пасев Стоилов - кмет на Община Русе, наричано по-долу за краткост ВЪЗЛОЖИТЕЛ от една страна,

и

………………………………………… ЕИК ……………….., със седалище и адрес на управление: ……………………….., представлявано от ………………………., ЕГН ………………………., от друга страна, за краткост наричана ИЗПЪЛНИТЕЛ, се сключи настоящият договор за следното:

**ПРЕДМЕТ НА ДОГОВОРА**

Чл. 1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да извърши „Реконструкция на улични водопроводи в гр. Русе“ (наричана по-долу СМР), по вид, мярка, количество, единична и обща цена в ценова оферта, и техническа оферта, техническа спецификация и задание за обществена поръчка - Приложения към настоящия договор.

(2) Предметът на договора включва:

1. Реконструкция на уличен водопровод Ф200мм и Ф100мм с ПЕВП Ф250мм и Ф110мм и СВО по ул. „Райко Даскалов“, гр. Русе;

2. Реконструкция на уличен водопровод Ф100мм чугун с ПЕВП Ф110/10мм и Ф250мм чугун с ПЕВП Ф280/10 по ул. „Славянска“, гр. Русе

(3) Мястото на изпълнение на СМР е гр. Русе, област Русе;

**СРОКОВЕ**

Чл.2. (1) Срокът за завършване на всички строително-монтажните работи и предаването на обекта от ИЗПЪЛНИТЕЛЯ с Образец 15, подписан без забележки е …………….календарни дни.

(2) Срокът по ал. 1 започва да тече след възлагателно писмо, от датата на подписване на първия Протокол обр. № 2 за откриване на строителна площадка /акт обр. 11 за продължаване на строителството до съставяне на последния констативен акт обр. № 15 за установяване годността за приемане на строежа,

(3) При спиране на строителството по нареждане на общински или държавен орган, при неосигурено финансиране, както и по обективни причини, за които ИЗПЪЛНИТЕЛЯТ няма вина, се съставя протокол обр. 10 за спиране на обекта, като срокът по ал.1 се удължава съответно с периода на спирането.

(4) При отпадане на обстоятелствата по алинея 3 се съставя Акт образец 11 за възобновяване на строителството след спирането му при получаване на писмена покана от Възложителя до Изпълнителя.

(5) В случай, че след изтичане на три месеца, считано от датата на подписване на договора ВЪЗЛОЖИТЕЛЯТ не е уведомил ИЗПЪЛНИТЕЛЯ за осигуреното финансиране, всяка от страните може да иска прекратяване на договора без предизвестие.

(6) Отговорността на Изпълнителя по договора е от датата на подписването му до датата на изтичане на най – дългия гаранционен срок на изпълнените СМР.

**ЦЕНИ И НАЧИН НА ПЛАЩАНЕ**

Чл.3. (1) Обща цена за извършването на строително-монтажните работи в размер на ......................... (...............................) лева без ДДС, съответно ......................... (...................) лева с ДДС, съгласно ПРИЛОЖЕНИЕ /ЦЕНОВА ОФЕРТА.

1. За реконструкция на уличен водопровод Ф200мм и Ф100мм с ПЕВП Ф250мм и Ф110мм и СВО по ул. „Райко Даскалов“, гр. Русе - ………………… /словом: ……………………… /лв. без ДДС
2. За реконструкция на уличен водопровод Ф100мм чугун с ПЕВП Ф110/10мм и Ф250мм чугун с ПЕВП Ф280/10 по ул. „Славянска“, гр. Русе - ………………… /словом: ……………………… /лв. без ДДС

(2) Цената по предходната алинея е за цялостното изпълнение на поръчката, включително цената на вложените материали, извършени работи и разходите за труд, механизация, складиране и др., както и печалба за ИЗПЪЛНИТЕЛЯ.

Чл.4. ВЪЗЛОЖИТЕЛЯТ заплаща по банков път на ИЗПЪЛНИТЕЛЯ изпълнените работи по следната банкова сметка:

...............................................

...............................................

...............................................

Чл. 5 (1) На заплащане подлежат действително изпълнените СМР. Плащането ще се извърши както следва:

1. Авансово плащане – след сключване на договора, в размер на 20% от цената по чл. 3, ал. 1. Плащането ще се извърши в срок до 30 календарни дни, считано от датата на представяне на фактура за авансово плащане от ИЗПЪЛНИТЕЛЯ.
2. Междинни плащания, в размер до 70 % от цената по чл. 3, ал. 1. Плащанията ще се извършват в срок до 30 календарни дни от представяне на:

* Протокол за действително изпълнени СМР по образец на ВЪЗЛОЖИТЕЛЯ (бивш акт обр. 19) – подава се на електронен носител, както и на хартиен носител, подписан от ИЗПЪЛНИТЕЛЯ, строителния надзор и инвеститорския контрол.
* Акт обр. № 15;
* Фактура за междинно плащане.

1. Окончателно плащане, в размер, съответстващ на разликата между цената по чл. 3, ал. 1 и плащанията по чл. 5, ал. 1, т. 1 и 2. Плащането се извършва в срок до 15 дни след въвеждане на обекта в експлоатация и представяне на:

* Акт обр. 16;
* Фактура за окончателно плащане.

(2) В единичните цени, съгласно офертата, са включени всички операции, които технологично са необходим за извършване на конкретния вид СМР до окончателното му завършване, освен ако не са подадени от ВЪЗЛОЖИТЕЛЯ като отделна операция. В случай, че в единичната цена не са включени цени на съпътстващи операции, необходими за извършване на дадения вид СМР, същите ще се извършват за сметка на ИЗПЪЛНИТЕЛЯ.

(3) Всички непредвидени разходи са за сметка на изпълнителя

**ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл.6. (1) Преди започване на СМР (протокол обр.2/акт обр.11) ИЗПЪЛНИТЕЛЯТ изработва Информационна табела за съответния строеж съгласно чл.13 от Наредба№2 от 22.03.2004г. за минималните изисквания за здравословни и безопасни условия на труд при извършване на СМР, чието съдържание се съгласува с Възложителя и уведомява за откриването на строителната площадка съответното поделение на Изпълнителна агенция "Главна инспекция по труда" и на Дирекцията за национален строителен контрол, като изпраща копие от съдържанието на информационната табела.

(2) ИЗПЪЛНИТЕЛЯТ е длъжен да изпълни строителните работи по настоящия договор като спазва предвиденото в инвестиционния проект и изискванията на строителния техник и технологичните и нормативни изисквания за съответните СМР.

ИЗПЪЛНИТЕЛЯТ е длъжен да влага в строителството висококачествени материали и строителни изделия, придружени от сертификати за качество, както и да извършва качествено СМР.

(4) Разходите за консумация на електроенергия, вода и други консумативи, необходими за изграждане на обекта, са за сметка на ИЗПЪЛНИТЕЛЯ.

(5) Изпълнителят сам и за своя сметка изготвя екзекутивната документация (чл. 163, ал. 2 , т. 3 от ЗУТ) при необходимост.

Чл.7. ИЗПЪЛНИТЕЛЯТ носи отговорност пред ВЪЗЛОЖИТЕЛЯ, ако при извършването на СМР е нарушил императивни разпоредби на нормативните актове.

Чл.8. (1) ИЗПЪЛНИТЕЛЯТ е длъжен да изпълни предмета на договора в съответствие с изискванията към строежите на чл. 169, ал.1-3 от Закона за устройство на територията (ЗУТ).

(2) ИЗПЪЛНИТЕЛЯТ е длъжен да спазва законовите изисквания, свързани със строителството, включително относно опазването на околната среда и безопасността на строителните работи.

Чл.9. ИЗПЪЛНИТЕЛЯТ е длъжен незабавно да уведоми ВЪЗЛОЖИТЕЛЯ при откриване на пропуски, неточности и неясноти в чертежи, спецификациите и да поиска съответните писмени инструкции.

Чл.10. ИЗПЪЛНИТЕЛЯТ е длъжен да предупреждава своевременно ВЪЗЛОЖИТЕЛЯ за възникването на проблеми, които могат да се отразят неблагоприятно на работата, увеличаване стойността на договора или забавяне на предвиденото време за завършване.

Чл. 11 ИЗПЪЛНИТЕЛЯТ е длъжен да съхранява доставките до влагането им на строежа, в складове на строителната площадка или на друго място, съобразно изискванията за съхранение.

Чл. 12. ИЗПЪЛНИТЕЛЯТ е длъжен да спазва указанията на ВЪЗЛОЖИТЕЛЯ и на лицата, упражняващи строителен надзор и инвеститорски контрол за обекта.

Чл. 13 ИЗПЪЛНИТЕЛЯТ носи отговорност за безопасността на работниците и другите лица при изпълнение на всички видове работи и дейности на обекта.

Чл. 14. Изпълнителят е длъжен да води и съхранява строителна документация съгласно изискванията на Наредба № 3 от 31.07.2003 г. за съставяне на актове и протоколи по време на строителството.

Чл. 15. ИЗПЪЛНИТЕЛЯТ има право да получи уговореното в настоящия договор възнаграждение в посочените срокове и условия.

**ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл.16. ВЪЗЛОЖИТЕЛЯТ се задължава:

1. да предостави на ИЗПЪЛНИТЕЛЯ обекта за времето, предвидено за изграждане му;

2. да осигури свободен достъп на ИЗПЪЛНИТЕЛЯ до обекта

3. да упражнява чрез свои представители контрол по време на изграждането на обекта;

4. да приеме в срок изпълнените работи;

5. да заплати в договорените срокове и при условията на договора дължимите суми на ИЗПЪЛНИТЕЛЯ;

Чл.17. (1) ВЪЗЛОЖИТЕЛЯТ има право да проверява изпълнението на договора относно качествено на изпълнение на СМР, качество на вложените материали, спазване на безопасност на работа.

(2) ВЪЗЛОЖИТЕЛЯТ има право да не приема и спира некачествено изпълнени строителни работи в процеса на строителството, като определя срок за отстраняването им.

(3) ВЪЗЛОЖИТЕЛЯТ има право да поиска отстраняването от дейността на персонал при обосновани случаи на незадоволителна компетентност, и/или нарушения на технологичната дисциплина. ИЗПЪЛНИТЕЛЯТ е длъжен незабавно да замени такива лица с други. ВЪЗЛОЖИТЕЛЯТ не носи отговорност за трудово-правните отношения на ИЗПЪЛНИТЕЛЯ с персонала.

(4) При констатиране на недостатъци в гаранционните срокове ВЪЗЛОЖИТЕЛЯТ уведомява ИЗПЪЛНИТЕЛЯ и изисква поправянето им.

(5) ВЪЗЛОЖИТЕЛЯТ има право да откаже да приеме обекта или отделни работи по него, ако открие отклонения от договорените изисквания, или нарушения на императивни разпоредби на нормативните актове. Отклоненията се отстраняват от ИЗПЪЛНИТЕЛЯ за негова сметка.

**ПРИЕМАНЕ НА ОБЕКТА**

Чл.18. За окончателно предаване на обекта на ВЪЗЛОЖИТЕЛЯ се счита подписването на УВЕ, съгласно Наредба № 3 от 31 юли 2003 г. за съставяне на актове и протоколи по време на строителството.

НЕПРЕДВИДЕНИ ОБСТОЯТЕЛСТВА

Чл.19. (1) Страните се освобождават от отговорност за неизпълнение на задълженията по настоящия договор, ако то е следствие от появата на „непредвидени обстоятелства", а именно обстоятелства, които са възникнали след сключването на договора и не са резултат от действие или бездействие на страните, които не са могли да бъдат предвидени при полагане на дължимата грижа и правят невъзможно изпълнението при договорените условия, ако те са попречили на изпълнението на настоящия договор.

(2) Страната, която се намира в невъзможност да изпълнява задълженията си по този договор поради непредвидени обстоятелства, е длъжна незабавно:

1. да уведоми писмено другата страна за настъпилото събитие, което е попречило за неизпълнение на задълженията й, степента, до която това събитие възпрепятства изпълнението на задълженията на тази страна, причините за събитието и неговото предполагаемо времетраене;

2. да положи всички разумни усилия, за да избегне, отстрани или ограничи до минимум понесените вреди и загуби.

(3) Докато траят непредвидените обстоятелства, изпълнението на задълженията и на свързаните с тях насрещни задължения, се спира.

(4) Не може да се позовава на непредвидени обстоятелства тази страна, чиято небрежност или умишлени действия или бездействия са довели до невъзможност за изпълнението на договора.

(5) Липсата на парични средства не представлява “непредвидени обстоятелства”.

Чл. 20. (1) В случай на непредвидени обстоятелства срокът за изпълнение на настоящия Договор се удължава с толкова дни, с колкото страната не е била в състояние да изпълнява договора поради тези обстоятелства.

(2) Клаузата не засяга права или задължения на страните, които са възникнали и са били дължими преди настъпването на форсмажорното събитие.

(3) За спирането и възобновяването на изпълнението на дейностите се подписва протокол.

Чл.21. Определено събитие не може да се квалифицира като “непредвидени обстоятелства ”, ако:

1. последиците от това събитие са могли да бъдат избегнати, ако която и да е от страните е изпълнявала добросъвестно задълженията си по този договор;

2. последиците от това събитие са могли да бъдат избегнати или намалени с полагането на всички разумни грижи.

**КОНТРОЛ И УКАЗАНИЯ**

Чл. 22. (1) ВЪЗЛОЖИТЕЛЯТ може по всяко време да осъществява контрол по изпълнението на настоящия договор, стига да не възпрепятства работата на ИЗПЪЛНИТЕЛЯ и да не нарушава оперативната му самостоятелност.

(2) Указанията на ВЪЗЛОЖИТЕЛЯ са задължителни за ИЗПЪЛНИТЕЛЯ, освен ако са в нарушение на строителните правила и нормативи или водят до съществено отклонение от възложените работи.

**РИСК**

Чл.23. (1) Рискът от случайно погиване или повреждане на извършеното строителство, конструкции, материали, строителна техника и други материални активи, намиращи се на строителната площадка, независимо чия собственост са тези активи, се носи от ИЗПЪЛНИТЕЛЯ.

(2) ВЪЗЛОЖИТЕЛЯТ носи риска от погиване или повреждане на вече приетите дейности, освен ако погиването или повреждането е по вина на ИЗПЪЛНИТЕЛЯ или последният е могъл да го предотврати при полагане на дължимата грижа.

**ГАРАНЦИОННИ УСЛОВИЯ**

Чл.24. Гаранционните срокове за изпълнените СМР са съгласно Наредба № 2 от 31 юли 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

Чл.25. (1) ИЗПЪЛНИТЕЛЯТ се задължава да отстранява за своя сметка скритите недостатъци и появилите се впоследствие дефекти в посочените в чл. 26 гаранционни срокове.

(2) Гаранционните срокове започват да текат от деня на въвеждането на строителния обект в експлоатация (издаване на разрешение за ползване).

(3) За проявилите се в гаранционните срокове дефекти ВЪЗЛОЖИТЕЛЯТ уведомява писмено ИЗПЪЛНИТЕЛЯ. В срок до 5 (пет) дни след уведомяването, ИЗПЪЛНИТЕЛЯТ съгласувано с ВЪЗЛОЖИТЕЛЯ е длъжен да започне работа за отстраняване на дефектите в минималния технологично необходим срок, одобрен от ВЪЗЛОЖИТЕЛЯ.

Чл.26. (1) ИЗПЪЛНИТЕЛЯТ е длъжен да отстранява всички недостатъци в определения по предходната алинея срок от него срок.

(2) За констатираните недостатъци и отклонения по време на изпълнението СМР или по време на гаранционните срокове се подписва двустранен протокол, в който се посочват некачествено изпълнените дейности, както и срок за отстраняване на отклоненията.

**НЕУСТОЙКИ И ОБЕЗЩЕТЕНИЯ**

Чл.27. При неизпълнение на задължение по настоящия договор неизправната страна дължи на другата обезщетение за причинени вреди при условията на действащото българско гражданско и търговско законодателство.

Чл.28. (1)При забава за завършване и предаване на работите по настоящия договор в уговорените срокове ИЗПЪЛНИТЕЛЯТ дължи неустойка в размер на 0,5 % (нула цяло и пет процент) от общата цена по чл.3, ал.1 за всеки просрочен ден.

(2) За неизпълнението на други задължения по договора, различни от тези по ал. 1, ИЗПЪЛНИТЕЛЯТ дължи неустойка в размер до 10 (десет) на сто от стойността на договора. ВЪЗЛОЖИТЕЛЯТ, може да търси обезщетение и за по-големи вреди.

Чл.29. (1) При разваляне на договора по чл. 87 от ЗЗД поради причини, за които ИЗПЪЛНИТЕЛЯТ носи отговорност, същият дължи на ВЪЗЛОЖИТЕЛЯ неутойка в размер на 20% от общата стойност на договора.

(2) Дължимата неустойка по предходната алинея не лишава ВЪЗЛОЖИТЕЛЯ от възможността да търси обезщетение за вреди, надхвърлящи размера на неустойката.

Чл. 30. Ако недостатъците, установени по време на изпълнение на СМР не бъдат отстранени в срока, определен съгласно чл. 16, ИЗПЪЛНИТЕЛЯТ дължи неустойка в удвоения размер на разноските за отстраняване на недостатъците.

Чл. 31. (1) Ако недостатъците, установени в гаранционните срокове не бъдат отстранени в срока, определен по реда на чл. 27, ал. 3, ИЗПЪЛНИТЕЛЯТ дължи неустойка в удвоения размер на разноските за тяхното отстраняване.

(2) При нанесени щети на имуществото на възложителя, изпълнителят поправя щетите за своя сметка или заплаща удвоения размер на разноските за тяхното отстраняване.

(3) Неустойките могат да се прихващат от дължими плащания по договора или да се търсят по общия ред.

(4) Плащането на неустойка не лишава ВЪЗЛОЖИТЕЛЯ от възможността да търси други обезщетения и/или да се възползва от други възможности, предоставени му от закона;

**ПРЕКРАТЯВАНЕ НА ДОГОВОРА**

Чл. 32. (1) Договорът се прекратява с въвеждане на обектите в експлоатация .

(2) Договорът може да бъде прекратен извън хипотезата на ал.1:

1. по взаимно съгласие между страните, изразено в писмена форма;

2. при настъпване на обективна невъзможност за изпълнение на възложената работа.

3. едностранно от Възложителя по вина на ИЗПЪЛНИТЕЛЯ, когато същия е прекратил работата за повече от 15 календарни дни, без съгласие на ВЪЗЛОЖИТЕЛЯ;

4. от ВЪЗЛОЖИТЕЛЯ по реда на чл. 87 от ЗЗД.

Чл. 33 (1) ВЪЗЛОЖИТЕЛЯТ може по всяко време до завършване и предаване на обекта да прекрати действието на договора, с едноседмично писмено предизвестие. В този случай ВЪЗЛОЖИТЕЛЯТ изплаща на ИЗПЪЛНИТЕЛЯ всички дължими към момента на прекратяването суми по договора.

Чл. 34. Ако ИЗПЪЛНИТЕЛЯТ не извършва строителните и монтажни работи по уговорения начин и с нужното качество, ВЪЗЛОЖИТЕЛЯТ може да прекрати договора с едномесечно предизвестие. В този случай ВЪЗЛОЖИТЕЛЯТ заплаща на ИЗПЪЛНИТЕЛЯТ само стойността на тези работи, които са извършени качествено и които могат да му бъдат полезни. За претърпените вреди ВЪЗЛОЖИТЕЛЯТ може да претендира обезщетение.

Чл.35. (1) Ако бъде установено, че ИЗПЪЛНИТЕЛЯТ ще просрочи изпълнението на възложената работа с повече от 10 (десет) дни или няма да я извърши по уговорения начин и с нужното качество, ВЪЗЛОЖИТЕЛЯТ може да развали договора. В този случай ВЪЗЛОЖИТЕЛЯТ заплаща на ИЗПЪЛНИТЕЛЯ само стойността на тези работи, които са извършени качествено и могат да му бъдат полезни. За претърпените вреди ВЪЗЛОЖИТЕЛЯТ може да претендира обезщетение.

(2) ВЪЗЛОЖИТЕЛЯТ може да прекрати настоящия договор, ако в резултат на обстоятелства, възникнали след сключването му, не е в състояние да изпълни своите задължения. В този случай ВЪЗЛОЖИТЕЛЯТ дължи заплащане на извършената до момента работа.

Чл. 38. При прекратяване на договора ИЗПЪЛНИТЕЛЯТ е длъжен да прекрати незабавно всякакво изпълнение, да обезопаси и осигури охрана на работната площадка, след което да напусне обекта в разумно кратки срокове.

**ДРУГИ УСЛОВИЯ**

Чл. 39. (1) Всяка от страните по настоящия договор се задължава да не разпространява информация за другата страна, станала й известна при или по повод изпълнението на договора.

(2) Правилото по предходната алинея не се прилага по отношение на задължителната информация, която ВЪЗЛОЖИТЕЛЯТ следва да представи по реда, предвиден в ЗОП.

Чл.41. (1) Всички допълнително възникнали въпроси след подписването на договора и свързани с неговото изпълнение, ще се решават от двете страни в дух на добра воля с двустранни писмени споразумения, които не могат да променят или допълват елементите на договора в нарушение на чл. 116 от ЗОП

Чл.42. Страните по настоящия договор ще решават споровете, възникнали при и по повод изпълнението на договора или свързани с договора, с неговото тълкуване, недействителност, неизпълнение или прекратяване по взаимно съгласие и с писмени споразумения, а при непостигане на съгласие въпросът се отнася за решаване пред компетентния съд на територията на Република България по реда на Гражданския процесуален кодекс.

Чл.43. Нищожността на някоя клауза от настоящия договор не води до нищожност на друга клауза или на договора като цяло.

Чл.44. За неуредените в настоящия договор въпроси се прилагат разпоредбите на действащото законодателство на Република България.

Настоящият договор се изготви и подписа в три еднообразни екземпляра – два за възложителя и един за изпълнителя

**ВЪЗЛОЖИТЕЛ: ИЗПЪЛНИТЕЛ:**

**ПЛАМЕН СТОИЛОВ**

*Кмет на Община Русе*

**САБИНА МИНКОВСКА**

*Началник отдел ФС*

**Съгласувал:**

**инж. Мая Кръстева**

*Директор дирекция „УТКС“*

**Емилия Пенева**

*Директор дирекция „ФСД”*

**Соня Станчева**

*Директор дирекция ”Правни дейности”*

**Иван Минчев**

*Началник отдел „Обществени поръчки”*

**Милена Трифонова**

*Гл. Юрисконсулт, отдел „ПНО“*

**Изготвил:**

**Лидия Георгиева**

*Ст. експерт, отдел „Обществени поръчки”*